GĦANA Ta' C. CASSAR Mindu rajtek l-ewwel darba Kif ġenninni d-dawl t'għajnejk Issaħħart għall-ġmiel ta' wiċċek Bqajt miblugħ inħares lejk. Sirt inħobbok b'qalbi kollha Kif tjassart għall-ġmiel minn tiegħek, Xewqa waħda nissilt f'qalbi Ili għomri nqattà' miegħek. U f'dil-lejla l-aktar safja Taħt id-dija tas-smewwiet Ġejt ngħannilek l-għanja tiegħi Li bil-kemm tikser is-skiet. Bexxaq itit il-ħelu fommok B'kelma waħda biss ta' hena Ħalli nisma' l-leħen tiegħek Donnu għana tas-sirena: Ma jaħasra x'thewdin dana Kif inħossu sa jġenninni Kieku taf kif sfajt imjassar Kien ikollok ħniena minni, Ma rridx le nissokta ngħanni Għax bil-kemm inkun emminut Li 'k inkompli f'din il-ħajja F'qasir żmien nimrad u mmut. Kif qatt mista' norqod b'sabri Jekk għal kollox ngħasi tar, Lejli kollu ngħaddih nhewden Bejn l-imħabba u bejn l-imrar. Qalbi kollha lilek tajtha Lejl u nhar naħseb biss fik, L-ebda xewqa ma fadalli Ħlief li nħobbok u ngawdik, Kieku jkolli din ix-xorti A .. Li wisq ili żmien nistenna, Kull imrar li hawn fid-dinja Kif jinbidel u jsir ġenna. Ngħixu fl-hena ta' l-imħabba Bħall-agħsafar fost il-friegħi, In-nies kollha tgħir għalija Xħin jarawk marbuta miegħi. Fost kemm hawn nisa fid-dinja Liema ġmiel jista' jgħaddik, Int ħallejt. lill-anġli sħabek Biex hawn fl-art jithennew bik. Għa'nejk ħolma tal-poeti Ġismek jagħżlu l-iskulturi; Kieku jkolli x-xorti n'eħdok Kemm inkun ferħan u kburi,